Viborger Samler, 1840-02-24
Udenlandske Efterretninger. Storbritannien og Jrland. (Khelats Bestormelse.) Chanen af Khelat havde viist et fiendtligt Sindelag mod den britiske Jndus-Hær paa dens Marsch til Kabul, og endog overfaldet flere Detaschementer af Hæren ved Bolan-Passet. Det blev desaarsag beslutte at tugte Chanen, og Overcommanden over det mod Khelat bestemte Corps overdroges Generalmajor Willshire. Corpset bestod af 2 kgl. Regimenter, et Regiment Seapoysnoget Artillerie og Cavallerie. Af Chefens Depesche, dat. Leiren ved Khelat, den 14de Novbr. f. A. meddeles Følgende: Den 31te Octbr. ankom Colonnen til Guetta, hvor Cavalleriet og Artilleriet maatte blive tilbage, fordi man havde Mangel paa Transportmidler og Fourage. Man havde imidlertid modtaget Chanens Erklæring, at han vilde forsvare sig til det yderste; Colonnen brød op fra Guetta, og ankom den 12te Novbr. til Girance, 8 engelske Mile fra Khelat. Den følgende Margen fortsattes Marschen; Avantgarden tiraillerede med Fienden 1 engl. Miil fra Khelat gjordes Holdt. Man fik nu Øie paa Fienden, der havde leiret sig paa 3 Høie udenfor Fortet; Stillingen dækkedes af 5 Stkr. Skyts. Jngenieur en chof recognoscerede den fiendtlige Position, og erklærede, at man ikke kunde operere mod Fortet, førend Høiene vare tagne i Besiddelse. Ufortøvet fattede man den Beslutning at storme disse; 3 stormende Colonner, enhver 4 Compagnier stærk, anførte af de 3 Regimentscommandeurer, organiseredes; Resten dannede Reserven. Det britiske Skyts aabnede en stærk Jld imod Fienden, der søgte sin Redning i Flugten, og lod sine Kanoner i Stikken. Jmidlertid havde de Stormende besteget Høiene, og søgte fra disse i Stormskridt at trænge ind i Fortet tilligemed de Flygtende, for hvilke man havde aabnet een af Fæstningens Porte. Modtagne af en levende Jld, maatte de uforfærdede Krigere afstaae fra deres Forsæt og søge Beskyttelse bag nogle ødelagte Bygninger, indtil Artilleriet, der nu var placeret paa Høiene, ved nogle godt rettede Skud, tildeels sprængte Porten. Til Hest, og i Spidsen for de Stormende gav Generalen Signal til et nyt Angreb, og uagtet en heftig Jld fra Garnisonen, der forsvarede Terrainet Skridt for Skridt, banede de stormende Colonner sig Vei ligeindtil Citadellets indre Porte. Derefter rykkede Reserven frem- og en Afdeling af denne fik Befaling til at afskjære Fienden Tilbagetoget igjennem den modsatte Port, der ligeledes sprængtes. Omringet fra alle Sider, og uden Haab om Undsætning, forsvarede Chanen sig i Citadellet med det største Mod i Spidsen for sine Tropper, og faldt tilligemed flere af sine Anførere med Kaarden i Haanden. Kampen fortsattes imidlertid af flere af den faldne Chans Tilhængere indtil ud paa Eftermiddagen; først da Livet sikkredes dem, nedlagde de Vaabnene. Garnisonen udgjorde 2000 Md., og en Søn af Chanen ventedes med Forstærkning. Fortets Fæstningsværker vare, ligesom ved Ghuzni, angivne for svagere, end man fandt dem at være, og Citadellets Mure vare af en ganske overordentlig Høide. Allerede deraf kan man forklare sig det store Tab paa begge Sider. Flere hundrede Beludscher ere tagne til Fange. – J en Dagbefaling har Generalgouverneuren ydet den engelske JndusHær fortjent Roes, og tilstaaet Corpsets Officierer og Soldater 6 Maaneders Lønning som Extra-Gratiale.